### | | | | --- | --- | | | | | --- | | **Byråd** 27. november 2018 Sagsnr. 710-2018-134 Dok.nr. 710-2018-432105 Sagsbehandler DPSVE | | 183.                3. budgetopfølgning 2018 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | Fagudvalg, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til 3.
budgetopfølgning 2018 – herunder forslag til tillægsbevillinger.

Job og Økonomi udarbejder efter hvert kvartal en samlet
budgetopfølgning for Favrskov Kommune. I budgetopfølgningen vurderes de
forventede udgifter i forhold til budgettet.

I budgetopfølgningerne er der særlig fokus på [adresse]
Kommunes overholdelse af budgettet til serviceudgifter. Hvis kommunerne samlet
set ikke overholder budgettet til serviceudgifter, skal kommunerne ifølge
statens sanktionslovgivning betale en del af bloktilskuddet for 2018 tilbage.

Budgetopfølgningen afsluttes med en samlet oversigt, der
viser det forventede årsresultat for 2018 i [adresse].

**VURDERING**

I 3. budgetopfølgning 2018 foreslås budgettet samlet set
reduceret med 3,9 mio. kr.

*Serviceudgifter*

I forhold til det oprindeligt vedtagne budget 2018 er
budgettet til serviceudgifter indtil nu forøget med 14,1 mio. kr. som følge af
tidligere byrådsbeslutninger.

I 3. budgetopfølgning 2018 foreslås, at der gives
yderligere tillægsbevillinger på i alt 3,5 mio. kr. til serviceudgifter.
Tillægsbevillingerne vedrører nedenstående områder.

På handicap- og psykiatriområdet søges en tillægsbevilling
på i alt 3,7 mio. kr. Merudgifterne vedrører primært botilbudsområdet. De
stigende udgifter skyldes primært flere yngre borgere med behov for et
botilbud. På BPA-området (Borgerstyret Personlig Assistance) er der ligeledes en
stigning i udgifterne. Det bemærkes, at Byrådet i 2. budgetopfølgning 2018
godkendte en tillægsbevilling på 8 mio. kr. til handicap- og psykiatriområdet.

Inden for Teknik- og Miljøudvalgets område søges en
tillægsbevilling på 2,3 mio. kr. til forventede merudgifter til vintertjeneste.
I den første del af 2018 er der afholdt flere udgifter til vintertjeneste end
normalt. De forventede udgifter er usikre, da de afhænger af vejret.

Budgettet til de øvrige serviceudgifter reduceres samlet
set med 2,5 mio. kr. i 3. budgetopfølgning 2018.

På de områder, hvor der kan overføres overskud og underskud
mellem årene er der overført i alt 51,9 mio. kr. til 2018. I 2018 forventer
institutionslederne at anvende i alt 2,1 mio. kr. af de overførte overskud fra
tidligere år. I budgettet for 2018 er der afsat en teknisk budgetramme på 11,2 mio.
kr., så institutionerne har mulighed for at anvende opsparede overskud.
Institutionernes forbrug af opsparede midler er således 9,1 mio. kr. lavere end
budgetlagt.

Det samlede forventede merforbrug i 2018 på
serviceudgifterne kan på den baggrund opgøres til 8,5 mio. kr. inklusiv tidligere
afgivne tillægsbevillinger, forslag til tillægsbevillinger i 3.
budgetopfølgning samt institutionernes forbrug af opsparede midler.

Som følge af ændrede skøn for udviklingen i priser og
lønninger samt merudgifter for kommunerne som følge af lovændringer forventes
den nationale serviceramme nedsat. For Favrskov Kommune medfører det en
reduktion af servicerammen på 0,8 mio. kr.

Det forventede merforbrug i forhold til den korrigerede
serviceramme udgør således 9,3 mio. kr.

|  |  |
| --- | --- |
| **Vurdering af serviceudgifter i 2018** | **Mio. kr.** |
| Afgivne tillægsbevillinger i 2018 (inden 3. budgetopfølgning) | 14,1 |
| Forslag til forøgelse af budgettet til serviceudgifter i 3. budgetopfølgning 2018 | 3,5 |
| Forventet mindreforbrug af opsparede midler (decentraliseringsaftaler mv.) i forhold til den budgetterede ramme | -9,1 |
| **Forventet merforbrug på serviceudgifter i alt** | **8,5** |
| Forventet nedjustering af servicerammen | -0,8 |
| **Forventet merforbrug på serviceudgifter i forhold til korrigeret serviceramme** | **9,3** |

*Indkomstoverførsler*

Inden for Arbejdsmarkedsudvalgets område reduceres
budgetterne med i alt 9,5 mio. kr. Mindreudgifterne vedrører primært udgifter
til beskæftigelsesindsatsen.

*Anlæg*

Med henblik på
at vurdere kommunens likviditet har administrationen vurderet det forventede
forbrug på anlægsprojekter i 2018.

Det oprindelige
budget 2018 udgør 127,6 mio. kr. på det skattefinansierede område. Der er
overført rådighedsbeløb på i alt 92,5 mio. kr. fra tidligere år (hvoraf 63 mio.
kr. kan henføres til 5 projekter). Hertil kommer enkelte tillægsbevillinger til
rådighedsbeløb i løbet af 2018. Det samlede korrigerede anlægsbudget i 2018 på
det skattefinansierede område (eksklusiv jordforsyning og ældreboliger) udgør
ca. 224,0 mio. kr.

Medio oktober
2018 er der bogført udgifter for ca. 77 mio. kr. Der forventes et forbrug i
2018 på anlægsprojekterne på det skattefinansierede område på ca. 138 mio. kr.,
hvilket betyder, at der skal overføres ca. 86 mio. kr. fra 2018 til 2019 til
færdiggørelse af projekterne.

Der søges
endvidere en samlet anlægsbevilling på 6,593 mio. kr. til salg af
erhvervsgrunde.

**ØKONOMI**

De bevillingsmæssige konsekvenser på driften (eksklusiv
budgetneutrale omplaceringer) fremgår af nedenstående tabel.

|  |  |  |  |  |  |
| --- | --- | --- | --- | --- | --- |
| **Udvalg (1.000 kr.)** | **2018** | **2019** | **2020** | **2021** | **2022** |
| Økonomiudvalget | -1.105 | 102 | 103 | 100 | 100 |
| Teknik- og Miljøudvalget | 2.300 | 0 | 0 | 0 | 0 |
| Børne- og Skoleudvalget | 2.194 | 0 | 0 | 0 | 0 |
| Social- og Sundhedsudvalget | 2.255 | 0 | 0 | 0 | 0 |
| Arbejdsmarkedsudvalget | -9.450 | 0 | 0 | 0 | 0 |
| Kultur- og Fritidsudvalget | -100 | 0 | 0 | 0 | 0 |
| Planudvalget | 0 | 0 | 0 | 0 | 0 |
| **I alt** | **-3.906** | **102** | **103** | **100** | **100** |

Note: Minus angiver mindreforbrug, som tilføres
kassebeholdningen.

**INDSTILLING**

Direktøren for Job og Økonomi indstiller til Byrådet:

1. At der inden for Økonomiudvalgets område gives en samlet
tillægsbevilling på -1.105.000 kr., som tilføres kassebeholdningen.

2. At der inden for Teknik- og Miljøudvalgets område gives en samlet
tillægsbevilling på 2.300.000 kr., som finansieres af kassebeholdningen.

3. At der inden for Børne- og Skoleudvalgets område gives en samlet
tillægsbevilling på 2.194.000 kr., som finansieres af kassebeholdningen.

4. At der inden for Social- og Sundhedsudvalgets område gives en samlet
tillægsbevilling på 2.255.000 kr., som finansieres af kassebeholdningen.

5. At der inden for Arbejdsmarkedsudvalgets område gives en samlet
tillægsbevilling på [adresse] kr., som tilføres kassebeholdningen.

6. At der inden for Kultur- og Fritidsudvalgets område gives en samlet
tillægsbevilling på -100.000 kr., som tilføres kassebeholdningen.

7. At budgetomplaceringerne godkendes.

8. At tillægsbevillinger med betydning for 2019-22 indarbejdes i budget
2019-22.

9. At der gives en anlægsbevilling på 6,593 mio. kr. til salg af erhvervsgrunde.

10. At
anlægsbevillingen finansieres af det afsatte rådighedsbeløb på 3 mio. kr., og
at der gives tillæg til rådighedsbeløb på 3,593 mio. kr. finansieret af
kassebeholdningen.

**BESLUTNING**

***Arbejdsmarkedsudvalget, 6. november 2018:***

Fraværende:Ingen

Ad 5. Indstilles godkendt

Ad 7. Indstilles godkendt

Ad 8. Indstilles godkendt

***Social- og Sundhedsudvalget, 6. november 2018:***

Fraværende:Lea Koch

Ad 4, 7 og 8. Indstilles godkendt.

***Planudvalget, 6. november 2018:***

Fraværende:ingen

Orienteringen taget til efterretning.

***Kultur- og Fritidsudvalget, 7. november 2018:***

Fraværende:ingen

Berta Østergaard og Verner Schmidt deltog ikke i sagens behandling.

Ad 6: Indstilles godkendt

Ad 7: Godkendt

***Børne- og Skoleudvalget, 8. november 2018:***

Fraværende:Ingen

Ad. 3: Indstilles godkendt.

***Teknik- og Miljøudvalget, 8. november 2018:***

Fraværende:Søren Jacobsen

Ad 2. Indstilles godkendt.

Ad 7. Godkendt.

Ad 8. Indstilles godkendt.

***Økonomiudvalget, 20. november 2018:***

Fraværende:Ane Bech

Indstillingerne fra udvalgene indstilles godkendt.

**Bilag**

|  |  |
| --- | --- |
| 3. budgetopfølgning 2018 - notat | 710-2018-304318 |